CELEX: 62020TN0510
Language: lv
Date: 2020-08-14 00:00:00
Title: Lieta T-510/20: Prasība, kas celta 2020. gada 14. augustā – Fachverband Spielhallen un LM/Komisija

5.10.2020   
            
            
               LV
            
            
               Eiropas Savienības Oficiālais Vēstnesis
            
            
               C 329/23
            
         
      Prasība, kas celta 2020. gada 14. augustā – Fachverband Spielhallen un LM/Komisija
      (Lieta T-510/20)
      (2020/C 329/42)
      Tiesvedības valoda – vācu
      
         Lietas dalībnieki
      
      
         Prasītājas: Fachverband Spielhallen eV (Berlīne, Vācija) un LM (pārstāvji: A. Bartosch un R. Schmidt, advokāti)
      
         Atbildētāja: Eiropas Komisija
      
         Prasījumi
      
      Prasītāju prasījumi Vispārējai tiesai ir šādi:
      
                  —
               
               
                  atcelt apstrīdēto lēmumu tiktāl, ciktāl atbildētāja galīgi noraidīja prasītāju sūdzību par 3. pasākumu, proti, uzņēmējdarbības nodokļa un ienākuma nodokļa, vai uzņēmumu ienākuma nodokļa samazināšanu pēc tam, kad peļņas pārskaitīšanas saskaņā ar SpielbankG NRW 14. pantu ietvaros samaksātās summas tika atskaitītas no šo nodokļu aprēķina bāzes Ziemeļreinā-Vestfālenē, un tādējādi atteicās sākt formālu izmeklēšanas procedūru par šo pasākumu;
               
            
                  —
               
               
                  piespriest atbildētājai atlīdzināt prasītāju tiesāšanās izdevumus.
               
            
         Pamati un galvenie argumenti
      
      Ar šo prasību tiek lūgts atcelt Komisijas Lēmumu C(2019)8819 final (2019. gada 9. decembris) par valsts atbalstu SA.44944 (2019/C) (ex 2016/FC) un SA.53552 (2019/C) (ex 2019/FC) – Nodokļu režīms, ko Vācijā piemēro publisko kazino operatoriem, un iespējamā garantija publisko kazino operatoriem Vācijā.
      Prasības pamatojumam prasītājas atsaucas uz vienu pamatu, apgalvojot, ka Komisija neesot ievērojusi prasītāju procesuālās tiesības, jo tā atteicās sākt formālu izmeklēšanas procedūru arī attiecībā uz 3. pasākumu. Šis pamats ir sadalīts četrās daļās:
      
                  —
               
               
                  Savienības tiesu prakses prasību neņemšana vērā, klasificējot peļņas pārskaitīšanu saskaņā ar SpielbankG NRW (vecā redakcija) 14. pantu kā nodokli – Uz kļūdainu pieņēmumu balstīts vērtējums.
               
            
                  —
               
               
                  Peļņas pārskaitīšanas saskaņā ar Spielbank NEW (vecā redakcija) 14. pantu nekvalificēšana par nodokli atbilstoši piemērojamajiem Vācijas tiesību aktiem.
               
            
                  —
               
               
                  Atbildētājas argumentu, kas pamato viedokli, ka peļņas pārskaitīšana ir nodoklis, neatbilstība.
               
            
                  —
               
               
                  Vispārējā un īpašā ienākuma nodokļa nošķiršana – tiesību normu un izņēmumu attiecību maiņa.